cyanic-selkie/wikianc huggingface dataset:
ইন্টারনেট বিপণন
থাম্ব|একটি বিজ্ঞাপন সংস্থা ব্যবহার করে অনলাইন বিজ্ঞাপন প্রচারের প্রক্রিয়া ইন্টারনেট বিপণন ওয়েব বিপণন, অনলাইন বিপণন, বা ই-বিপণন নামেও পরিচিত৷ ইন্টারনেটের মারফত পণ্য বা পরিষেবা প্রদানের ধরনই হল ইন্টারনেট বিপণন৷ বিপণনের জগতে ইন্টারনেট বেশ কিছু অনন্য সুবিধা হাজির করেছে৷ তার মধ্যে অন্যতম হল কম খরচে এবং খুব কম সময়ে এক বিশাল সংখ্যক মানুষের কাছে পৌঁছে যাওয়া যায়৷ ইন্টারনেট বিপণনে সৃষ্টিশীলতা এবং প্রযুক্তির এক সুসংগত মেলবণ্ধন ঘটে থাকে৷ ইন্টারনেট বিপণন শুধু কোন ওয়েবসাইটের রচনা, বা কোন অন্য ওয়েবসাইটে বিজ্ঞাপন দেওয়াতেই সীমাবদ্ধ নয়, তা কোম্পানির নির্দিষ্ট পরিকল্পনা ফলপ্রসূ করে তোলার দিকেও নজর দেয়৷ বিভিন্ন ব্যবসায়িক মডেলের সঙ্গে ইন্টারনেট বিপণনের সঙ্গে ই-বাণিজ্য, প্রকাশনা ইত্যাদির নাম জড়িয়ে আছে৷
শিল্পমহলে প্রভাব
সঙ্গীত, চলচ্চিত্র, ব্যাঙ্ক সমেত একগুচ্ছ শিল্পে এর গভীর প্রভাব রয়েছে৷ বাজারের মালিকানার দিক থেকে রেডিও বিপণনের চেয়ে ইন্টারনেট বিপণনের গুরুত্ব বৃদ্ধি পাচ্ছে৷ বিশেষতসঙ্গীত শিল্পে ইন্টারনেটের মারফত ব্যবসার পরিমাণ দিন দিন বৃদ্ধি পাছে৷ গ্রাহকেরা সরাসরি ইন্টারনেট থেকে গান পয়সা দিয়ে ডাউনলোড করছেন৷ বর্তমানে ব্যাঙ্কগুলির মধ্যে অনলাইন পরিষেবা প্রদান করার বহর অনেক বেশি চোখে পড়ছে৷ গ্রাহকদের কাছেও অনলাইন পরিষেবা অনেক বেশি অভিপ্রেত কারণ এর ফলে তাদের ব্যাঙ্কে যাওয়ার ঝামেলায় যেতে হয় না৷ দ্রুত গতির ইন্টারনেট কানেকশেন অনলাইন পরিষেবার মান উন্নত করতে সহায়ক হয়েছে৷
ইন্টারনেট মারফত নিলাম, ই-ভাণ্ডারের মতো সুবিধাগুলির ইন্টারনেট বিপণনের অঙ্গ৷ অনলাইন বিজ্ঞাপনের জগৎও উত্তরোত্তর বৃদ্ধি পাচ্ছে৷ এমনকি বর্তমানে ভোটের প্রচারেও ইন্টারনেট বিপণনের সাহায্য নেওয়া কোন নতুন বিষয় নয়। প্রথম বিশ্বের দেশগুলির সঙ্গে পাল্লা দিয়ে উন্নয়নশীল দেশগুলিতেও ব্রডব্যাণ্ড গ্রাহকের সংখ্যা বেড়েই চলেছে।
বিবাহের শাড়ি
বিবাহের শাড়ি দক্ষিণ এশীয় নারীদের ঐতিহ্যবাহী বিয়ের পোশাক। শাড়িটি ঐতিহ্যগতভাবে লাল এবং সবুজের সংমিশ্রণ, সোনার পাড় সহ।
বিয়ের শাড়ি প্রধানত লাল, বিবাহিত মহিলাদের সাথে সম্পর্কিত একটি রঙ, যদিও রঙ এবং রঙের সংমিশ্রণ অঞ্চল, বর্ণ এবং ধর্ম অনুসারে পরিবর্তিত হয়; তামিলনাড়ুর অ-ব্রাহ্মণ মহিলারা ঐতিহ্যবাহী বিয়ের পোশাক হিসাবে লাল-সাদা বিন্যাস করা শাড়ি পরেন। পদ্মসালির বিয়ের শাড়ি একটি সাদা শাড়ি, যা হলুদ দিয়ে রঞ্জিত। শাড়ি কাপড়ও ঐতিহ্যগতভাবে সিল্ক। সময়ের সাথে সাথে, ভারতীয় নববধূদের জন্য রঙের বিকল্প এবং ফ্যাব্রিক পছন্দগুলি প্রসারিত হয়েছে। হলুদ বিশুদ্ধতা বোঝায়, এবং লাল উর্বরতা এবং সমৃদ্ধি বোঝায়। এই দুটি রঙ একটি ভারতীয় বিয়ের সবকিছুতে আধিপত্য বিস্তার করে। বিয়ের সাজসজ্জা থেকে শুরু করে পোশাক, হলুদ ও লাল সব জায়গাতেই দেখা যায়। তাছাড়া, বিয়ের সবচেয়ে জনপ্রিয় রঙগুলির মধ্যে একটি, গোলাপী প্রেম, ভক্তি এবং সৌন্দর্যের প্রতিনিধিত্ব করে। আজ ক্রেপ, জর্জেট, টিস্যু এবং স্যাটিনের মতো কাপড় ব্যবহার করা হয় এবং রঙগুলি স্বর্ণ, গোলাপী, কমলা, মেরুন, বাদামী এবং হলুদ অন্তর্ভুক্ত করার জন্য প্রসারিত করা হয়েছে। পশ্চিমা দেশগুলিতে ভারতীয় নববধূরা প্রায়শই বিয়ের অনুষ্ঠানে শাড়ি পরেন এবং পরে অন্যান্য ঐতিহ্যবাহী ভারতীয় পোশাক যেমন লেহেঙ্গা বা চোলি ইত্যাদিতে পরিবর্তিত হন। বিয়ের শাড়ির ধরনগুলির মধ্যে রয়েছে কাঞ্চিপুরম সিল্ক শাড়ি, বেনারসি বিয়ের শাড়ি, সম্বলপুরী শাড়ি, আসাম সিল্ক, গোতা শাড়ি, রেশম শাড়ি, জারদোসি শাড়ি, পাইথানি শাড়ি, বন্ধনি শাড়ি, নেরিয়াথুম শাড়ি।
আরও দেখুন
ভারতীয় পোশাক
ফ্রিকুয়েন্সি সিফট কিয়িং
ফ্রিকুয়েন্সি সিফট কিয়িং (Frequency-shift keying) এক ধরনের ফ্রিকুয়েন্সি মডুলেশন যেখানে বাহক তরঙ্গের বিচ্ছিন্ন ফ্রিকুয়েন্সির পরিবর্তন ঘটার মাধ্যমে ডিজিটাল তথ্য পাঠানো হয়। সবচেয়ে সোজা ফ্রিকুয়েন্সি সিফট কিয়িং হলো বাইনারী ফ্রিকুয়েন্সি সিফট কিয়িং। বাইনারী ফ্রিকুয়েন্সি সিফট কিয়িং একজোড়া বিচ্ছিন্ন ফ্রিকুয়েন্সি ব্যবহার করে বাইনারী তথ্য পাঠানোর কাজে। যেখানে ১কে বলা হয় মার্ক ফ্রিকুয়েন্সি ও ০-কে বলা হয় স্পেস ফ্রিকুয়েন্সি।
ন্যুনতম সিফট কিয়িং
thumb|right|250px| ফ্রিকুয়েন্সি সিফট কিয়িং-এর একটি উদাহরণ সংলগ্ন এফ এস কির একটা তরঙ্গগত দক্ষ রূপ হলো ন্যুনতম সিফট কিয়িং বা এম এস কে। এখানে উচ্চতম ও নিম্নতম ফ্রিকুয়েন্সির পার্থক্য বিট রেটের অর্ধেক। ওয়েভ ফর্মটা যা ০ ও ১কে প্রকাশ করে তা বাহকের পিরিয়ডের অর্ধেক। যা সবচেয়ে ছোট এফ এস কে মডুলেশন সূচক এমন ভাবে ঠিক করা হয় যেন ০ ও ১কে প্রকাশ করা তরঙ্গ লম্বাকারে থাকে। এম এস কের একটি রূপ জি এম এস কে যা জিএসএম মোবাইল মানদন্ডে ব্যবহার করা হয়। কলার আইডী ও রিমোট মিটারিং-এ এফ এস কে ব্যবহার করা হয়।
অডিও এফ এস কে
অডিও ফ্রিকুয়েন্সি সিফট কিয়িং হলো একটা মডুলেশন কৌশল যেখানে ডিজিটাল তথ্য প্রকাশ করা অডিও টোনের ফ্রিকুয়েন্সির পরিবর্তনের মাধ্যমে যা দূরালাপনী ও বেতার যন্ত্রের মাধ্যমে পাঠানো যায়। পাঠিয়ে দেওয়া তথ্য ২টি টোনে প্রকাশ করা হয়, বাইনারী ওয়ানের মাধ্যমে মার্ক ও ০-এর মাধ্যমে প্রকাশ করা হয় স্পেসকে। অডিও ফ্রিকুয়েন্সি সিফট কিয়িং ফ্রিকুয়েন্সি সিফট কিয়িং থেকে ভিন্ন ধরনের কারণ এখানে বেইস ব্যান্ড ফ্রিকুয়েন্সিতে এর মডুলেশন সম্পন্ন করা হয়। রেডিও ফ্রিকুয়েন্সি বাহকে অডিও ফ্রিকুয়েন্সি সিফট কিয়িং -এর মাধ্যমে মডুলেটেড সংকেত ব্যবহার করা হয় যেখানে প্রচলিত কৌশল এফ এম ও এ এম ব্যবহার করা হয়।
সামাজিক বিজ্ঞানের ইতিহাস
সামাজিক বিজ্ঞানের ইতিহাসের সূত্রপাত হয় পশ্চিমা দর্শনসহ বিভিন্ন পূর্বসূরী হতে, কিন্তু উনবিংশ শতাব্দীর শুরুতে প্রত্যক্ষবাদী বিজ্ঞানের দর্শনের মধ্য দিয়ে আনুষ্ঠানিক যাত্রা শুরু করে। বিংশ শতাব্দীর মাঝামাঝি হতে কেবল সমাজবিজ্ঞানই নয় বরং সমাজ ও সংস্কৃতি, নৃবিজ্ঞান, ভাষাবিজ্ঞান থেকে শুরু করে গণমাধ্যম অধ্যয়নের ব্যাখ্যা করে এমন সকল শাখায় "সামাজিক বিজ্ঞান" আরও ব্যাপকভাবে উল্লেখিত হতে থাকে।
পাণ্ডিত্যপূর্ণ রীতিনীতি ও পদ্ধতি অনুসারে সমাজ নিয়ে অধ্যয়ন করা যায় এই ধারণাটি তুলনামূলকভাবে নতুন। মধ্যযুগীয় ইসলামে সমাজবিজ্ঞানের প্রারম্ভিক ধারণার প্রমাণ পাওয়া যায় এবং কনফুসিয়াসের মত দার্শনিকগণ দীর্ঘকাল পূর্ব থেকেই সামাজিক রীতিনীতির মত বিষয়ের তত্ত্ব প্রদান করেছেন। আলোকিত যুগ থেকে শুরু করে আধুনিকতা পর্যন্ত "মানুষ" ধারণাটির বৈজ্ঞানিক বিশ্লেষণ খুবই অদ্ভুত। সামাজিক বিজ্ঞান সময়ের নৈতিক দর্শন থেকে উদ্ভূত এবং বিপ্লবী যুগ, তথা শিল্প বিপ্লব ও ফরাসি বিপ্লব হতে অনুপ্রাণিত। অষ্টাদশ শতাব্দীতে সামাজিক বিজ্ঞানের সূত্রপাত দিদেরোর মহা বিশ্বকোষে জঁ-জাক রুসোর ও সামাজিক বিজ্ঞানের অন্যান্য অগ্রদূতদের নিবন্ধ হতে পাওয়া যায়।
প্রাচীন সভ্যতা
প্লেটোর রিপাবলিক রাজনৈতিক দর্শন ও জীবনের প্রভাবশালী গবেষণামূলক আলোচনা গ্রন্থ।
অ্যারিস্টটল সামাজিক সংগঠনের উপর পলিটিক্স ও কনস্টিটিউশন অব দি অ্যাথেনিয়ান্স-সহ কয়েকটি রচনা প্রকাশ করেন।
ইসলামি যুগ
মধ্যযুগীয় ইসলামি সভ্যতায় সামাজিক বিজ্ঞান বিষয়ে উল্লেখযোগ্য অবদান পাওয়া যায়। আল বিরুনি (৯৭৩-১০৪৮) মধ্যপ্রাচ্য, ভূমধ্যসাগরীয় অঞ্চল ও দক্ষিণ এশিয়ায় মানুষ, ধর্ম ও সংস্কৃতির নৃবিজ্ঞান নিয়ে বিস্তারিত তুলনামূলক গবেষণা রচনা করেছেন। পণ্ডিতবৃন্দ ইসলামি নৃবিজ্ঞানে বিরুনির কাজের প্রশংসা করেন।
ইবন খালদুন (১৩৩২-১৪০৬) জনসংখ্যা, ঐতিহাসিক চিত্র, ইতিহাসের দর্শন, সমাজবিজ্ঞান ও অর্থনীতি নিয়ে কাজ করেছেন। তিনি মুকাদ্দিমা রচনার জন্য সুপরিচিত।
প্রারম্ভিক আধুনিক যুগ
রেনেসাঁস যুগের কাছাকাছি সময়ে চতুর্দশ শতাব্দীর দিকে বুরিদানুস ও ওরেসমিউস অর্থ নিয়ে গবেষণা করেন। পঞ্চদশ শতাব্দীতে ফ্লোরেন্সের সন্ত আতোনিন তুলনামূলক অর্থনৈতিক প্রক্রিয়া নিয়ে লিখেন। ষোড়শ শতাব্দীতে লিওনার্দ দে লেইস, হুয়ান দে লেগো ও বিশেষ করে লুইস মলিনা অর্থনীতি সম্পর্কিত বিষয় নিয়ে লিখেন। এইসব লেখকগণ ব্যাখ্যা করেন যে সম্পত্তি জনকল্যাণের নিমিত্তে ব্যবহৃত হয়।
আধুনিক যুগের শেষভাগ
বিজ্ঞানের এই শাখাটি বর্ণনামূলকই রয়ে যায়। উদাহরণস্বরূপ, টমাস হবসের সময়ে তিনি যুক্তি প্রদর্শন করেন যে স্বতঃসিদ্ধ অবরোহী যুক্তি থেকে বৈজ্ঞানিক কাঠামো তৈরি হয় এবং তার লেভিয়াথান রচনাটি রাজনৈতিক কমনওয়েলথের এক বৈজ্ঞানিক বর্ণনা।
১৯শ শতাব্দী
১৮২৪ সালে উইলিয়াম টমসন (১৭৭৫-১৮৩৩) রচিত অ্যান ইনকোয়ারি ইনটু দ্য প্রিন্সিপালস অব দ্য ডিস্ট্রিবিউশন অব ওয়েলথ মোস্ট কনডাক্টিভ টু হিউম্যান হ্যাপিনেস; অ্যাপ্লাইড টু দ্য নিউলি প্রপোজড সিস্টেম অব ভলান্টারি ইকোয়ালিটি অব ওয়েলথ (An Inquiry into the Principles of the Distribution of Wealth Most Conducive to Human Happiness; applied to the Newly Proposed System of Voluntary Equality of Wealth) বইতে প্রথমবারের মত "সামাজিক বিজ্ঞান" ধারণাটি দেখা যায়। অগুস্ত কোঁত (১৭৯৭-১৮৫৭) যুক্তি প্রদর্শন করে যে ধারণা তিনটি উদীয়মান স্তরের মধ্য দিয়ে অতিক্রম করে, সেগুলো হল ধর্মতাত্ত্বিক, দার্শনিক ও বৈজ্ঞানিক। তিনি এই তিনটি স্তরের পার্থক্য দেখান যে প্রথমটি অনুমাননির্ভর, দ্বিতীয়টি সমালোচনামূলক চিন্তাধারানির্ভর এবং তৃতীয়টি ইতিবাচক পর্যবেক্ষণনির্ভর। কার্ল মার্ক্স প্রথম দিকের লেখকদের একজন যিনি দাবি করেন যে তার গবেষণার পদ্ধতি ইতিহাসের বৈজ্ঞানিক দিক তুলে ধরে। উনবিংশ শতাব্দীর শেষভাগে মানব আচরণ বিষয়ক উক্তিতে সমীকরণ প্রয়োগের চেষ্টা বহুল ব্যবহৃত হতে থাকে। তন্মধ্যে প্রথম ছিল ভাষাবিজ্ঞানের আইন, যা ভাষায় শব্দের পরিবর্তনের চিত্র তুলে ধরার চেষ্টা করে।
২০শ শতাব্দী
বিংশ শতাব্দীর প্রথমার্ধ্বে পরিসংখ্যান ফলিত গণিতের উল্লেখযোগ্য শাখা হিসেবে রূপান্তরিত হয়। জীববিজ্ঞানের পরিসাংখ্যিক দৃষ্টিভঙ্গিতে পরিসাংখ্যিক পদ্ধতি দৃঢ়তার সাথে ব্যবহৃত হত।
জন ডিউয়ি (১৮৫৯-১৯৫২) দর্শনের বৈজ্ঞানিক মতবাদের অন্যতম সমর্থক। ১৮৮৭ সালে তার রচিত সাইকোলজি বইতে তিনি মার্ক্সের মত হেগেলীয় ভাববাদ ও যুক্তি নিরীক্ষামূলক বিজ্ঞানের সাথে গ্রন্থিত করেন। তবে তিনি হেগেলীয় মতবাদ পরবর্তীকালে ত্যাগ করে চার্লস স্যান্ডার্স পিয়ার্স ও উইলিয়াম জেমস হতে অনুপ্রাণিত হয়ে তিনি মার্কিন প্রয়োগবাদ আন্দোলনে যোগ দেন। তিনি এরপর মৌলিক মতবাদ উদ্ভব করেন এবং তার দি ইনফ্লুয়েন্স অব ডারউইন অন ফিলসফি (The Influence of Darwin on Philosophy) প্রবন্ধে (১৯১০) তা সুস্পষ্টভাবে ব্যাখ্যা করেন।
মুন্ডেশ্বরী মন্দির
মুন্ডেশ্বরী দেবী মন্দির (মুন্দেশভারি নামেও উচ্চারিত হয়ে থাকে) হলো ভারতের বিহার রাজ্যের সোন খালের নিকটবর্তী কাইমুর পর্বতমালার 608 ft উচ্চতা বিশিষ্ট মুন্ডেশ্বরী পাহাড়ের উপরে অবস্থিত একটি হিন্দু মন্দির। এটি ১৯১৫ সাল থেকে ভারতীয় পুরাতত্ত্ব সর্বেক্ষণ কর্তৃক সংরক্ষিত একটি ঐতিহাসিক মন্দির। এএসআই কর্তৃক সম্প্রতি এই মন্দির ভবনটির তারিখ হিসেবে ১০৮ খ্রিস্টাব্দ নির্ধারিত হওয়ার ফলে এটি এখন পৃথিবীর প্রাচীনতম সক্রিয় হিন্দু মন্দির।  মন্দির এলাকায় অবস্থিত একটি তথ্য ফলক নির্দেশ করে যে এই মন্দিরের অস্তিত্বের শুরু অন্তত ৬২৫ খ্রিস্টাব্দের দিকে এবং ৬৩৫ খ্রিস্টাব্দের হিন্দু ফলক এই মন্দিরে পাওয়া গিয়েছে। এই মন্দিরটি শিব ও মহাশক্তিকে উৎসর্গ করা ভারতের প্রাচীনতম সক্রিয় হিন্দু মন্দির।  গবেষণা অনুসারে এখানে পূর্বে একটি শিক্ষাকেন্দ্র ছিলো এবং মন্ডলেশ্বর (শিব) মন্দিরটি ছিলো সেই শিক্ষাকেন্দ্রের প্রধান মন্দির। মন্ডেলশ্বরী (পার্বতী) ছিলো দক্ষিণ দিকটায়। মন্দিরটি ক্ষতিগ্রস্ত হয়েছিলো ও মন্ডেলশ্বরী মূর্তিটি (নিম্নগতিপ্রাপ্ত মুন্ডেশ্বরী যা রাক্ষস মুন্ডের সাথে সম্পৃক্ত) মূল মন্দিরের পূর্ব কক্ষে রাখা হয়।
ইতিহাস
২০০৩ সালে মন্দির এলাকা হতে শ্রীলংকার রাজা দুটুগমুনুর (১০১-৭৭ খ্রিস্টপূর্ব) সীলমোহর আবিষ্কার ইতিহাস বদলে দেয়। এই তত্ত্ব প্রতিষ্ঠিত হয় যে ১০১ থেকে ৭৭ খ্রিস্টপূর্ব সময়কালের মধ্যে শ্রীলংকা থেকে আগত রাজকীয় তীর্থযাত্রীর দল বুদ্ধ গয়া থেকে বিখ্যাত দক্ষিণপথ মহাসড়ক হয়ে সারনাথে ভ্রমণকালে মন্দিরের স্থলে তাদের সীলমোহরটি হারিয়েছিলো। ১৮৯১ ও ১৯০৩ সালে প্রাপ্ত ব্রাহ্মী লিপিতে লিখিত ফলকের দুটি খণ্ড (যা এখন কলকাতার জাতীয় যাদুঘরে সংরক্ষিত রয়েছে) গবেষণার পর ডক্টর এনজি মজুমদার এবং ডক্টর কেসি পানিগ্রাহি বলেন যে মন্দিরটি চতুর্থ শতাব্দীর চেয়েও পুরনো। চারমুখী শিবলিঙ্গের মাথায় নাগের অস্তিত্ব, গণেশের উপর নাগ জনু (পবিত্র সুতো) বিশিষ্ট মূর্তি ভারতের কোথাও নেই তাছাড়া পাহাড়ের আশেপাশের ভাঙ্গা অংশ নির্দেশ করে এই মন্দিরটি নাগ সাম্রাজ্য (১১০ খ্রিস্টপূর্ব থেকে ৩১৫ খ্রিস্টাব্দ) কর্তৃক নির্মিত যারা নাগকে নিজেকে রাজকীয় চিহ্ন হিসেবে ব্যবহার করতো। পরবর্তী গুপ্ত সাম্রাজ্যের নিয়ন্ত্রণ, ও নাগড়া শৈলীর উপর তাদের প্রভাব এবং পাহাড়ের পাশে রামগড় দূর্গ ও রামগড় গ্রাম এর প্রমাণ। বিহার রাজ্য ধর্মীয় ট্রাস্ট বোর্ড ২০০৮ সালে পাটনায় গবেষকদের নিয়ে এক জাতীয় সেমিনারের আয়োজন করে যেখানে মুন্ডেশ্বরী মন্দিরের নির্মাণকাল ১০৮ সাল নির্ধারণ করে এটিকে রাষ্ট্রের প্রাচীনতম মন্দির ঘোষণা করা হয়।
মন্দিরের ঈশ্বর
দেবী মুন্ডেশ্বরীর রূপে শক্তির উপাসনা এই মন্দিরে হয়ে থাকে যা পূর্ব ভারতীয় তান্ত্রিক সংস্কৃতিকে নির্দেশ করে।
ধর্মীয় গুরুত্ব
ধর্মীয় কাহিনী অনুসারে মহিষাসুরের দুই ভাই ও গোষ্ঠীপতি চন্ডা ও মুন্ডা এই এলাকার শাসক ছিলো। দুর্গা সপ্তসতিতে দূর্গা ও মহিষাসুরের সঙ্গে একাধিক গুরুত্বপূর্ণ যুদ্ধের উল্লেখ রয়েছে। মুন্ডা দেবী মুন্ডেশ্বরী ভবানী মন্দির বানিয়েছিলো এবং তার ভাই চন্ডা চাইনপুরের মাদুরানা পাহাড়ের উপরে চন্ডেশ্বরী মন্দির প্রতিষ্ঠা করে।
মহাভারত অনুযায়ী কৌরব ও পাণ্ডবদের শিক্ষাদানের মূল্য হিসেবে গুরু দ্রোণাচার্যকে অহিক্ষেত্রের (সর্পাঞ্চল) শাসক বানানো হয় যা বর্তমান আহিনুড়া, মির্জাপুর, সোনভদ্র এবং কাইমুর অঞ্চলজুড়ে বিস্তৃত ছিলো বলে মনে করা হয়। ফলকে উল্লেখিত শাসক উদয়সেনের সাথে নাগ সাম্রাজ্যের নাগসেন, বীরসেন ইত্যাদি শাসকের সাদৃশ্য লক্ষ্য করা যায়। নাগবংশীদের ৫২ পুর (গ্রাম) এর অস্তিত্ব নির্দেশ করে যে নাগদের এই অঞ্চলের উপর দীর্ঘস্থায়ী নিয়ন্ত্রণ ছিলো।
বিভিন্ন ধর্মানুষ্ঠান ও পূজা এই মন্দিরে বিরতিহীনভাবে আয়োজিত হতো এবং মুন্ডেশ্বরীকে ভারতের প্রাচীনতম মন্দির হিসেবে বিবেচনা করা হতো। প্রতি বছর বিভিন্ন হিন্দু উৎসবে বিরাট সংখ্যক তীর্থযাত্রী এই মন্দিরে আসে বিশেষত রাম নবমী ও শিবরাত্রি উৎসবে। একটি বড় বার্ষিক মেলা নবরাত্রির সময়ে আয়োজিত হয় যেখানে হাজার হাজার মানুষের দেখা মিলে।
স্থাপত্যশৈলী
পাথরের তৈরি এই মন্দিরটি অষ্টভুজাকৃতি নকশায় নির্মিত যা হিন্দু মন্দিরগুলির মধ্যে বিরল। এটি বিহারের মন্দির নির্মাণশৈলীর মধ্যে নাগর শৈলীর প্রাথমিক একটি নমুনা। মন্দিরের চার দেওয়ালে একটি করে দরজা বা জানালা এবং মূর্তি স্থাপনের জন্য কুলুঙ্গি বিদ্যমান। মন্দিরটির শিখর বা মিনারটি এখন আর নেই। সংস্কার কাজের অংশ হিসেবে মন্দিরের ছাদটি নতুন করে নির্মাণ করা হয়েছে। মন্দিরের ভেতরকার দেওয়ালগুলোতে কুলুঙ্গি ও ছাঁচ বিদ্যমান যেগুলো ফুলদানি এবং পাতার নকশাসমেত পাথরে খোদাই করা হয়েছে। মন্দিরের প্রবেশপথে দরজার চৌকাঠের বাজুতে দ্বারপালার গঙ্গা, যমুনা সহ আরো অনেক মূর্তির খোদাই করা চিত্র দেখতে পাওয়া যায়। মন্দিরের গর্ভগৃহের মূল দেব-দেবী হলো দেবী মুন্ডেশ্বরী এবং চতুর্মুখী শিবলিঙ্গ। যদিও শিবলিঙ্গটি গর্ভগৃহের কেন্দ্রে অবস্থিত, মন্দিরের মূল অধিস্থিত ঈশ্বর হচ্ছে দেবী মুন্ডেশ্বরী যার দশ হাত বিশিষ্ট ষাঁড়ের উপর চড়া প্রতীকী মূর্তি কুলুঙ্গিতে রাখা আছে যা মহিষাসুরকে নির্দেশ করে। এই মন্দির অন্য দেবতাদের মূর্তিও বিদ্যমান যেমন গণেশ, সূর্য এবং বিষ্ণু। পাথরের তৈরি এই মন্দির ভবনের অনেক অংশ ক্ষতিগ্রস্ত হয়েছে এর আশেপাশে মন্দির ভবনের টুকরো ছড়িয়ে ছিটিয়ে থাকতে দেখা গেছে। যাই হোক, বেশ কিছু কাল ধরে এই এলাকাটি ভারতীয় পুরাতত্ত্ব সর্বেক্ষণের গবেষণার বিষয়বস্তু হিসেবে ছিলো।
সংস্কার ও পুনঃপ্রতিষ্ঠা
কেন্দ্রীয় সংস্কৃতি মন্ত্রণালয়ের নির্দেশে ভারতীয় পুরাতত্ত্ব সর্বেক্ষণ মন্দিরটি সংস্কার করে। সংস্কার কাজ হিসেবে রাসায়নিক পদার্থ দ্বারা মন্দিরের অভ্যন্তরের ময়লা পরিষ্কারকরণ, ধর্মীয় মূর্তিটির মেরামত এবং ভবিষ্যত প্রয়োজনে মন্দিরের বিক্ষিপ্ত অংশগুলো সংরক্ষণ করা হয়। এর বাইরের কাজ হিসেবে সোলার প্যানেল চালিত আলোর ব্যবস্থা ও দর্শনার্থীদের সুবিধার জন্য পুরাকীর্তি সংক্রান্ত বোর্ড বসানো হয়। বিহার সরকার মন্দিরে যাতায়াতের সুবিধার্থে দুই কোটি টাকা বরাদ্দ করেছে।
যেভাবে পৌঁছাতে হয়
মন্দিরটিতে বিহারের পাটনা, গয়া বা উত্তরপ্রদেশের বারাণসী থেকে যাওয়া যেতে পারে। এই মন্দিরে যাওয়ার নিকটবর্তী রেলওয়ে স্টেশন হলো মোহানিয়া - ভাবুয়া রোড রেলওয়ে স্টেশন যেখান থেকে সড়ক পথে মন্দিরটির দূরত্ব ২২ কিলোমিটার।
লাল বাহাদুর শাস্ত্রী আন্তর্জাতিক বিমানবন্দর, বারাণসী হচ্ছে এর নিকটবর্তী বিমানমন্দর যেখান থেকে মন্দিরটির দূরত্ব ১০২ কিলোমিটার। বিভিন্ন ভারতীয় বিমান পরিবহন সংস্থা যেমন এয়ার ইন্ডিয়া, স্পাইসজেট এবং থাই এয়ারওয়েজ, কোরিয়ান এয়ার, নাজ এয়ারলাইন্সের মতো আন্তর্জাতিক বিমান পরিবহন সংস্থাগুলো এখানে বিমান পরিচালনা করে। দিল্লি, মুম্বাই, ও কলকাতা থেকে বিভিন্ন ফ্লাইট এই বিমানবন্দরে পৌঁছানোর জন্য পাওয়া যাবে।
ভেনিং-এর মাইট্টা সাপ
হেবিয়াস ভেন্নিংগি, যা সাধারণভাবে চীন পর্বতমালারমাইট্টা সাপ বা ভেনিং-এর মাইট্টা সাপ হিসাবে পরিচিত, সাপের কলুব্রিডি পরিবারের একটি প্রজাতি। এই প্রজাতিগুলি এশিয়ার স্থানীয়।
ব্যুৎপত্তি
ব্রিটিশ পক্ষীবিদ ফ্রান্সিস এসমন্ড উইঙ্গেট ভেনিংয়ের (১৮৮২-১৯৭০) সম্মানে এর প্রজাতির নাম ভেন্নিংগি রাখা হয়েছে।
ভৌগোলিক পরিসীমা
এইচ ভেন্নিংগি দক্ষিণ-পশ্চিম চীন ( ইউন্নান এবং কুয়াংশি ), উত্তর-পূর্ব ভারত ( মেঘালয়, মিজোরাম এবং অরুণাচল প্রদেশ ) এবং উত্তর মিয়ানমারে পাওয়া যায়।
আবাসস্থল
সাপটির পছন্দসই প্রাকৃতিক আবাসস্থল হলো বন এবং মিঠা পানির জলাভূমি র টিলার উপর।
বর্ণনা
এইচ ভেন্নিংগি ধূসর বাদামি রঙের এবং অঙ্কীয়দিকে হলুদ বর্ণের বা গোলাপী বর্ণের হয়। এটি (লেজ সহ) দৈর্ঘ্য অর্জন করতে পারে।
খাদ্যাভাস
এইচ ভেন্নিংগি ব্যাঙাচিদের শিকার করে।
প্রজনন
এইচ ভেন্নিংগি অণ্ডপ্রসূ প্রাণী ( অণ্ডপ্রসূ প্রাণী হল এমন প্রাণী যারা ডিম পাড়ে)।
নমিনজিন
নমিনজিন (Номинжин) হচ্ছেন মঙ্গোলিয়ার একজন বহুভাষিক অভিনেত্রী এবং বহু-সাংস্কৃতিক গায়িকা, জনপ্রিয় গীতিকার (এএসসিএপির সদস্য), অভিনেত্রী, অনুষ্ঠানের প্রধান কর্মকর্তা এবং প্রেরণাদায়ী জনসাধারণের বক্তা। তিনি ৭০,০০০-এরও বেশি দর্শকদের সামনে একক গায়িকা হিসাবে প্রায় ১৫ টিরও বেশি দেশে গান পরিবেশন করেছেন। তিনি ৪ টি ভাষায় কথা বলতে পারেন এবং ১৫ টি ভাষায় (ইংরেজি, রাশিয়ান, হিন্দি, কোরিয়ান, চীনা, জাপানীজ, স্প্যানিশ, ভিয়েতনামি ইত্যাদি) গান গাইতে পারেন, যার মধ্যে বেশ কয়েকটি ভাষায় তিনি নিজে গান লিখেছেন এবং গেয়েছেন। তিনি একজন গীতিকার হিসাবে, প্রায় ১০০ টি গান লিখেছেন। তিনি তার সর্বশেষ অ্যালবামের সমস্ত গান (শব্দ এবং সঙ্গীত উভয়) নিজেই লিখেছেন।
প্রারম্ভিক জীবন
তিনি তার মঙ্গোলীয় বংশভূত মা ও আমেরিকান বংশভূত সৎবাবার লালন পালনে বড় হয়েছেন। তার পিতামাতা কাজের কারণে বিভিন্ন দেশে ভ্রমণ করেছেন, যার ফলে তিনি রাশিয়া, মঙ্গোলিয়া, ভারত এবং ক্যারিবিয়ানে বসবাস করেছেন; এর ফলস্বরূপ, তিনি স্পষ্টভাবে ইংরেজি, মঙ্গোলিয়ান, রাশিয়ান এবং মালেয়ালমসহ অন্যান্য বেশ কয়েকটি ভাষায় কথা বলতে সক্ষম।
ক্যারিয়ার
নমিনজিন তার মাতৃভূমি মঙ্গোলিয়া র বহুল জনপ্রিয় গানগুলোর বেশ কয়েকটি গান গেয়েছেন। নমিনজিনের অন্যান্য সাফল্যের মধ্যে রয়েছে— ২০০৫ সালে ইয়োকো ওনো / ইএমআই সাথে জন লেনিনের সম্মানে নির্মিত অ্যালবাম পিস, লাভ এন্ড ট্রুথ। ২০০৭ সালে, নমিনজিনের "টেক মি টু ইওর হার্ট" গানটির "ন্যাশনাল মরিন খুর এন্সেম্বল অফ মঙ্গোলিয়া"-এর সাথে মিলে একটি নতুন সংস্করণ তৈরি করেন, যা ইএমআই অ্যালবাম "লাভ: বেস্ট অফ টেন ইয়ার্স"-এ অন্তর্ভুক্ত করা হয়েছে, যেখানে ক্রিস্টিনা আগুয়েলেরা, টনি ব্র্যাক্সটন, নোরাহ জোন্স এবং রিকি মার্টিনের বহু প্ল্যাটিনামভুক্ত শিল্পী তাদের কণ্ঠে গান পরিবেশন করেছেন।
নমিনজিন বিশ্বের বিভিন্ন শিল্পীদের সাথে গান পরিবেশন করেছেন; যেমন: এরিন হিল (বিলবোর্ড #১ শিল্পী), শোজি (২০১০ গ্র্যামি মনোনীত শিল্পী), কেনি এন্ডো (এপোক্যালিপস নাউয়ের সাউন্ডট্র্যাকের জন্য) এবং রুপার্ট হাইন (টিনা টার্নারের প্রযোজক, ডানকান শেখ) উল্লেখযোগ্য। নমিনজিন বিশ্বখ্যাত কণ্ঠ্য কোচ রজার লাভ (২০০৩–২০০৮), খঙ্গরজুল (২০০৯) এবং পাউলেট ম্যাকউইলিয়ামস (২০১০)-এর অধীনে অধ্যয়ন করেছেন।
সুভাষ চক্রবর্তী
সুভাষ চক্রবর্তী (১৮ মার্চ ১৯৪২ -৩ আগস্ট ২০০৯) একজন ভারতীয় বাঙালি রাজনৈতিক ব্যক্তিত্ব এবং পশ্চিমবঙ্গ সিপিআই(এম)-এর অসংবিদিত নেতা ছিলেন। তিনি পশ্চিমবঙ্গ সরকারের ক্রীড়া, পরিবহন, এবং যুব দপ্তরের মন্ত্রী ছিলেন।
প্রথম জীবন
সুভাষ চক্রবর্তী ১৯৪২ সালে ঢাকায় জন্মগ্রহণ করেন। তার পিতা ছিলেন হেমচন্দ্র চক্রবর্তী এবং মাতা ছিলেন লাবন্যপ্রভা দেবী। দমদম উদ্বাস্তু কলোনিতে বসবাস করা কালীন সুভাষ চক্রবর্তীর রাজনৈতিক কর্মকাণ্ডের শুরু হয়।
সুভাষ চক্রবর্তী দমদম মতিঝিল কলেজ থেকে পড়াশোনা করেন। পরবর্তীতে তিনি পশ্চিমবঙ্গ প্রাদেশিক ছাত্র ফেডারেশনের সম্পাদক হন এবং আরও পরে তিনি ভারতের ছাত্র ফেডারেশন-এর সাধারণ সম্পাদকও নির্বাচিত হন। ১৯৬২ সালে তিনি অবিভক্ত ভারতের কমিউনিস্ট পার্টিতে (সিপিআই) যোগ দেন এবং ১৯৬৪ সালে দল বিভক্ত হলে তিনি ভারতের কমিউনিস্ট পার্টি (মার্কসবাদী)-এর সাথে জোটবদ্ধ হন। সুভাষ চক্রবর্তী ভারতীয় ট্রেড ইউনিয়ন কেন্দ্র-এর পশ্চিমবঙ্গ শাখার সহ-সভাপতি হিসাবেও কাজ করেন।
পরিবার
সুভাষ চক্রবর্তীর স্ত্রী রমলা চক্রবর্তীও সিপিআইএম-এর একজন সদস্যা। রমলা চক্রবর্তী বর্তমানে সিপিআইএমের মহিলা সংগঠনের রাজ্য সভাপতি। সুভাষ চক্রবর্তীর মৃত্যুর পর তিনি সুভাষ চক্রবর্তীর আসন থেকে সিপিআইএম প্রার্থী হিসেবে নির্বাচনে প্রতিদ্বন্দ্বিতা করেন।
রাজনৈতিক জীবন
সুভাষ চক্রবর্তী তার পুরো রাজনৈতিক জীবনে সমগ্র বাংলা জুড়ে দারুন জনপ্রিয় ছিলেন। ১৯৭৭ সালে প্রথম বামফ্রন্ট সরকার ক্ষমতায় আসার সময় তিনি প্রথমবার বেলগাছিয়া পূর্ব বিধানসভা কেন্দ্র থেকে বিধায়ক নির্বাচিত হন। ১৯৮২ সালে তিনি পশ্চিমবঙ্গ সরকারে যুব, ক্রীড়া এবং দুগ্ধ দপ্তরের মন্ত্রী হন। ১৯৮৭ সালে সুভাষ চক্রবর্তী সরকারের যুব ও পর্যটন দপ্তরের পূর্ণমন্ত্রী হন। ১৯৯১ সালে গঠিত বিধানসভায় তিনি একই দপ্তরের মন্ত্রী ছিলেন। ১৯৯৬ সালে তিনি পরিবহন ও ক্রীড়া মন্ত্রী হন। ২০০১ সালে তিনি এইচআরবিসির অতিরিক্ত মন্ত্রী হন। ২০০৬ সালে তিনি পরিবহন, ক্রীড়া ও যুব সেবা মন্ত্রী হন। তিনি আমৃত্যু পরিবহন, যুব এবং ক্রীড়া দপ্তরের মন্ত্রী ছিলেন।
মৃত্যু
সুভাষ চক্রবর্তী ২০০৯ সালের সেপ্টেম্বরে কিডনি ও ফুসফুসে সমস্যাজনিত কারণে কলকাতার আমরি হাসপাতালে ভর্তি হন। এক সপ্তাহ পর, ৬৭ বছর বয়সে সুভাষ চক্রবর্তী মারা যান। মৃত্যুর পর তার বয়স নিয়ে খানিকটা বিতর্ক দানা বাঁধে। কেউ কেউ বলেন মৃত্যুর সময় তার বয়স হয়েছিল ৬৮ আবার কেউ কেউ বলেন তার বয়স হয়েছিল ৬৬।
সুভাষ চক্রবর্তী মারা যাবার পর কমিউনিস্ট নেতা এবং প্রাক্তন মুখ্যমন্ত্রী জ্যোতি বসু, যাকে সুভাষ চক্রবর্তী আদর্শ মনে করতেন, তিনি মন্তব্য করেন, "আমার যাবার সময় হয়েছে কিন্তু হাস্যকরভাবে আমি জীবিত অথচ সুভাষ আর নেই। সুভাষ ছিল একজন অত্যন্ত দক্ষ নেতা"। সুভাষ চক্রবর্তী মারা যাবার পাঁচ মাস পর জ্যোতি বসুও একই হাসপাতালে মারা যান।
ভারতীয় ক্রিকেট দলের প্রাক্তন অধিনায়ক সৌরভ গাঙ্গুলি বলেন, "আমি বিস্মিত। কষ্ট হচ্ছে। আমি জানতাম গত কয়েকমাস ধরে সুভাষদা অসুস্থ ছিলেন। তিনি মহান ব্যক্তিত্বের অধিকারী ছিলেন। আমি ছোটবেলা থেকেই পারিবারিক বন্ধু হিসাবে তাঁকে চিনতাম"। জাতীয় পুরস্কারপ্রাপ্ত অভিনেতা মিঠুন চক্রবর্তী রুদ্ধ কণ্ঠে বলেন সুভাষ চক্রবর্তী তার দাদার মতো ছিলেন- "আমি তাঁকে প্রচন্ড ভালোবাসতাম। তিনি দল নির্বিশেষে সবাইকে সাহায্য করতেন। প্রতিদিন ১০০-১৫০ লোক তার বাড়িতে আসতেন সাহায্য চাইতে। এবং কেউই খালি হাতে ফিরে যেতেন না। যে কারও বিপদেই তিনি পাশে থাকতেন।"
সুভাষ চক্রবর্তীর মৃত্যুর পর কলকাতা ময়দানের ক্লাবগুলি তাঁদের নিজ নিজ পতাকা অর্ধেক নামিয়ে রেখে সুভাষ চক্রবর্তীর প্রতি শ্রদ্ধাজ্ঞাপন করে।
জন মাইকেল বিশপ
জন মাইকেল বিশপ (born February 22, 1936) একজন মার্কিন ইমিউনোলজিস্ট এবং অণুজীববিজ্ঞানী। তিনি ১৯৮৯ সালে চিকিৎসাবিজ্ঞানে নোবেল পুরস্কার লাভ করেন এবং যৌথভাবে আলফ্রেড পি. স্লোন পুরস্কার পান।
শাটল-মির প্রোগ্রাম
right|300px|The official NASA patch for the program. শাটল-মির প্রোগ্রাম একটি রাশিয়া এবং মার্কিন যুক্তরাষ্ট্র-এর যৌথ উদ্যোগের স্পেস প্রোগ্রাম। এটিই প্রথম প্রোগ্রাম যেখানে আমেরিকান নভোচারীরা রাশিয়ান সয়ুজে এবং রাশিয়ান অভিযাত্রীরা আমেরিকান খেয়াযানে করে অন্তরীক্ষে লম্বা সময়ের জন্য গবেষণা করেছে।
এই প্রোগ্রামকে ফেস ওয়ান বা প্রথম পর্যায় হিসেবেও অবিহিত করা হয় কারণ এর থেকে রাশিয়া এবং যুক্তরাষ্ট্র পারস্পরিক সহযোগিতার মাধ্যমে অন্তরীক্ষ সম্পর্কে গবেষণা ও অভিজ্ঞতা বিনিময় করেছে। যুক্তরাষ্ট্রের মহাকাশ গবেষণা সংস্থা নাসা ও রাশিয়ার মহাকাশ সংস্থা রসকমসের যৌথ প্রয়াসে এই প্রোগ্রামের সূচনা হয়। এই প্রোগ্রামের ঘোষণা করা হয় ১৯৯৩ সালে এবং ১৯৯৪ সালে প্রথমবারের মত সুরু করা হয়।
সূর্য্যকমল রেলওয়ে স্টেশন
সূর্যকমল রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর দিনাজপুর জেলার সূর্যপুরে জাতীয় সড়ক ৩১ এর পাশে অবস্থিত।
আভঁ-গার্দ
আভঁ-গার্দ (ফরাসি থেকে, "অগ্রদল প্রহরী" বা "অগ্রদূত", আক্ষরিক অর্থে "সম্মুখ-প্রহরা") মূলত মানুষ বা কাজ যা পরীক্ষামূলক, ভিত্তিগত, বা শিল্প, সংস্কৃতি বা সমাজের সাথে প্রচলিত নিয়মানুযায়ী নয়। এটি প্রায়শই নান্দনিক উদ্ভাবন এবং প্রাথমিক অগ্রহণযোগ্যতা হিসাবে চিহ্নিত করা হয়।
মুন্দ্রা অতি বৃহৎ বিদ্যুৎ কেন্দ্র
মুন্দ্রা অতি বৃহৎ বিদ্যুৎ কেন্দ্র বা মুন্দ্রা আল্ট্রা মেগা পাওয়ার প্রজেক্ট বা মুন্দ্রা ইউএমপিপি হল ভারতের গুজরাতের কচ্ছ জেলার মুন্দ্রা তালুকায় একটি বিটুমিনাস কয়লাভিত্তিক বিদ্যুৎ কেন্দ্র। এটি ভারতের তৃতীয় বৃহত্তম পরিচালনাগত বিদ্যুৎ কেন্দ্র। বিদ্যুৎ কেন্দ্রের জন্য কয়লা মূলত ইন্দোনেশিয়া থেকে আমদানি করা হয়। বিদ্যুৎকেন্দ্রের জন্য প্রয়োজনীয় জলের উত্স হল কচ্ছ উপসাগর। বিদ্যুৎ কেন্দ্রটি টাটা পাওয়ারের মালিকানাধীন।
ক্ষমতা
বিদ্যুৎ কেন্দ্রটির বিদ্যুৎ উৎপাদনের সক্ষমতা ৪,০০০ মেগাওয়াট। বিদ্যুৎ কেন্দ্রে ৮০০ মেগাওয়াট বিদ্যুৎ উৎপাদনে সক্ষম ৫ টি ইউনিট রয়েছে।
প্রযুক্তি
বিদ্যুৎ কেন্দ্রটি সুপার-ক্রিটিকাল বয়লার প্রযুক্তি ব্যবহার করে। ভারতের অন্যান্য সাব-ক্রিটিকাল বিদ্যুৎ কেন্দ্রের তুলনায়, মুন্দ্রা ইউএমপিপি একই পরিমাণ বিদ্যুৎ উত্পাদন করার জন্য প্রতি বছর ১.৭ মিলিয়ন টন কম কয়লা ব্যবহার করবে। বিদ্যুৎ কেন্দ্রের বয়লারগুলি ডুসান দ্বারা ও টারবাইনগুলি তোশিবা দ্বারা সরবরাহ করা হয়।
ক্রেতা
টাটা পাওয়ার বিদ্যুৎ কেন্দ্রের ৪,০০০ মেগাওয়াট বিদ্যুৎ বিক্রির জন্য একটি বিদ্যুৎ ক্রয় চুক্তিতে প্রবেশ করেছে।
হুসাইন খালিদি
হুসাইন ফাখরি আল-খালিদি (حسين فخري الخالدي, Ḥusayn Fakhri al-Khalidī, ১৮৯৫ - ৬ ফেব্রুয়ারি ১৯৬২) ১৯৩৪ থেকে ১৯৩৭ সাল পর্যন্ত জেরুসালেমের মেয়র ছিলেন।
২৩ জুন ১৯৩৫ সালে খালিদি রিফর্ম পার্টি প্রতিষ্ঠা করেন এবং পরবর্তীকালে আরব উচ্চ কমিটিতে পার্টির প্রতিনিধি ছিলেন। ডান|থাম্ব| আল-খালিদি, সামনে উপবিষ্ট, সেশেলসের অন্য চার নির্বাসনের সাথে, ১৯৩৮। ১ অক্টোবর ১৯৩৭ সালে, ফিলিস্তিনে ১৯৩৬-৩৯ আরব বিদ্রোহের সময়, ব্রিটিশ ম্যান্ডেট প্রশাসন AHC এবং বেশ কয়েকটি আরব রাজনৈতিক দলকে অবৈধ ঘোষণা করে এবং বেশ কিছু আরব রাজনৈতিক নেতাকে গ্রেপ্তার করে। রিফর্ম পার্টি বিলুপ্ত হয়ে যায় এবং খালিদি হন গ্রেপ্তার হওয়া নেতাদের একজন। তাকে জেরুজালেমের মেয়র পদ থেকে অপসারণ করা হয় এবং আরও চারজন আরব জাতীয়তাবাদী রাজনৈতিক নেতার সাথে সেশেলে নির্বাসিত করা হয়। ১৯৩৮ সালের ডিসেম্বরে তিনি মুক্তি পান যাতে তিনি ১৯৩৯ সালের ফেব্রুয়ারিতে লন্ডন সম্মেলনে অংশ নিতে পারেন এবং তিনি ১৯৩৯ সালের ব্রিটিশ সরকারের শ্বেতপত্র প্রত্যাখ্যানকারীদের মধ্যে একজন ছিলেন।
খালিদি ১৯৪৩ সালে ম্যান্ডেটরি প্যালেস্টাইনে ফিরে আসেন এবং ১৯৪৫ সালে সংস্কারকৃত আরব উচ্চ কমিটিতে যোগ দেন, ১৯৪৬ সালে এর সচিব হন। তিনি ১৯৪৮ সালের সেপ্টেম্বরে গাজায় মিশরের পৃষ্ঠপোষকতায় প্রতিষ্ঠিত স্বল্পকালীন সর্ব-প্যালেস্টাইন সরকারের সদস্য ছিলেন। বৈরুতে নির্বাসিত থাকাকালীন তিনি একই বছর তার স্মৃতিকথার একটি বই প্রকাশ করেন। তিনি জর্দান শাসনের অধীনে অগ্রগতি লাভ করেন, তিনি ১৯৫১ সালে হারামের আল শরীফের তত্ত্বাবধায়ক ও জিম্মাদার ছিলেন। তিনি ১৯৫৭ সালে ক্যবিনেট মন্ত্রী (পররাষ্ট্র) হন এবং একটি সংক্ষিপ্ত সময়ের জন্য প্রধানমন্ত্রীও হন। ১৯৫৮ সালে, তিনি আরব এক্সোডাস নামে ইংরেজিতে একটি বই লিখেছিলেন, যদিও এটি কখনও বইটি প্রকাশিত হয়নি।
খালিদী ৬ ফেব্রুয়ারি ১৯৬২ সালে মারা যান। তিনি ছিলেন ইসমাইল খালিদির ভাই এবং রশিদ খালিদি ও রাজা খালিদির চাচা।
পিপ্পলাদ
পিপ্পলাদ (पिप्पलाद) হিন্দু ঐতিহ্যের একজন ঋষি ও দার্শনিক।
তিনি দশটি মুখ্য উপনিষদের মধ্যে প্রশ্ন উপনিষদের রচনার জন্য সর্বাধিক পরিচিত। তিনি পিপ্পলাদ চিন্তাধারার প্রতিষ্ঠা করেছিলেন বলে মনে করা হয়, যেটি অথর্ববেদ শিক্ষা দিত। কিছু পুরাণে তাকে শিবের অবতার হিসেবে গণ্য করা হয়েছে।
জন্ম
পিপ্পলাদকে ঋষি দধীচি এবং তার স্ত্রী স্বৰ্চার পুত্র বলে বর্ণনা করা হয়েছে। দধীচির মৃত্যুর পর, স্বৰ্চা যখন সতী প্রথা পালন করতে যাচ্ছিলেন, তখন তিনি স্বর্গীয় কণ্ঠস্বর শুনতে পান যা তাকে জানিয়েছিল যে তিনি গর্ভবতী। স্বৰ্চা পাথর দিয়ে তার গর্ভ থেকে ভ্রূণটি বের করে এবং পিপল গাছের কাছে রেখে তার জীবন শেষ করে দেয়। পিপ্পলাদ ছিলেন সেই শিশু যিনি তার গর্ভে জন্মগ্রহণ করেছিলেন এবং বড় হয়ে একজন মহান ঋষি হয়েছিলেন। চন্দ্র দেবতা কর্তৃক সজ্জিত গাছের দেওয়া অমৃত দ্বারা তিনি টিকে ছিলেন।
প্রতিহিংসা
ব্রহ্মবৈবর্ত পুরাণ অনুসারে, ঋষি পিপ্পলাদ, এখন সচেতন যে তাঁর পিতা, দধীচি, দেবতাদের জন্য তাঁর জীবন উৎসর্গ করেছিলেন, এবং তাঁর মা তাঁর স্বামীর মৃত্যুর পর আত্মহননের জন্য সম্মানিত হয়েছিলেন, শপথ করেছিলেন তাদের শত্রু। তিনি দেবতাদের বিনাশ কামনা করে শিবের কাছে তপস্যা করেছিলেন। শিব তাকে জানিয়েছিলেন যে ঋষি যখন পূর্বের তৃতীয় নয়নটি দেখতে পাবে তখন তার দেবতাদের ধ্বংস করার উপায় থাকবে। ঋষি যখন তা প্রত্যক্ষ করার জন্য যথেষ্ট তপস্যা করতে সক্ষম হন, তখন তৃতীয় নয়ন থেকে ঘোড়ার মতো অসুর বের হয়। পিপ্পলাদ অসুরকে দেবতাদের ধ্বংস করতে বললে, পূর্ববর্তী পিপ্পলাদকে আক্রমণ করতে এগিয়ে যান, এই বলে যে ঋষি নিজেই একজন দেবতা, এবং তাই তাকে হত্যা করে শুরু করবেন। পিপ্পলাদ শিবের কাছে আরও একবার প্রার্থনা করেছিলেন, এবং তাকে এমন বনে আশ্রয় দেওয়া হয়েছিল যেখানে অসুররা তার ক্ষতি করতে পারেনি। ব্রহ্মা ঋষিকে বোঝালেন যে দেবতাদের ধ্বংস তার পিতামাতাকে ফিরিয়ে আনবে না। পিপ্পলাদ তার প্রতিহিংসা বন্ধ করতে রাজি হন, কিন্তু তার বাবা-মায়ের সাথে কথা বলতে চান। তার বাবা-মা তার সামনে হাজির হন, তাকে বসতি স্থাপন করতে এবং সন্তান ধারণের অনুরোধ করেন। অসুর গঙ্গা নদীর সাথে এক হয়ে গেছে বলে মনে করা হয়।
বিবাহ
শিবপুরাণ অনুসারে পিপ্পলাদ হিমালয়ের পুষ্পভদ্রা নদীতে যাওয়ার পথে এক যুবতী কন্যার প্রতি আকৃষ্ট হয় এবং কন্যাটি তার লালসার গ্রাস হয়। স্থানীয়দের জিজ্ঞাসাবাদ করার পরে, তাকে জানানো হয়েছিল যে কন্যাটি ছিল রাজকুমারী পদ্মা, রাজা অনারণ্যের একমাত্র কন্যা, যাকে দেবী লক্ষ্মীর মতোই গুণী বলে মনে করা হয়। ঋষি রাজার কক্ষে প্রবেশ করেন এবং বিয়েতে তার হাত দাবি করেন, অন্যথায় তার রাজ্যকে ছাই করে দেওয়ার হুমকি দেন। হতাশাগ্রস্ত রাজা, তার পরামর্শদাতাদের পরামর্শের পর, সিদ্ধান্ত নেন যে তাকে তার রাজবংশকে তার প্রিয় কন্যার সামনে রাখতে হবে, এবং সঙ্গে সঙ্গে তাকে ঋষির স্ত্রী হিসেবে প্রস্তাব দিতে হবে। পদ্মা তার স্বামীকে কর্তব্যের সাথে সেবা করেছিলেন, ঠিক যেমন লক্ষ্মী তার স্ত্রী বিষ্ণুর সেবা করেছিলেন। এমনকি পিপ্পলাদ দুর্বল ও ক্ষিপ্ত হয়ে গেলেও, তিনি তাঁর প্রতি অনুগত ছিলেন, ধর্মের অগ্রগতিকে প্রত্যাখ্যান করেছিলেন যখন তিনি তার গুণের পরীক্ষা করেন।
প্রশ্ন উপনিষদ
ঋষি সুকেশ ভরদ্বাজ, শৈব্য সত্যকাম, সৌর্যানিন গার্গ্য, কৌশল্যা আশ্বলায়ন, ভার্গব বৈদর্ভি ও কবন্ধিন কাত্যায়ন পিপ্পলাদের কাছে আসেন, এবং তাকে জীবনের উদ্দেশ্য সম্পর্কে জিজ্ঞাসা করেন। তারা এক বছর ধরে তপস্যা করেন এবং ছয়টি প্রশ্ন করেন। এই প্রশ্নোত্তরগুলো পরবর্তীতে প্রশ্ন উপনিষদ নামে পরিচিত হয়।
পূর্ব-পশ্চিম ও উত্তর-দক্ষিণ করিডোর
ভারতীয় জাতীয় মহাসড়ক কর্তৃপক্ষ কর্তৃক গৃহীত ন্যাশনাল হাইওয়ে ডেভেলপমেন্ট প্রজেক্টের দ্বিতীয় পর্যায়ে পূর্ব-পশ্চিম ও উত্তর-দক্ষিণ করিডোর হয়।এটি বর্তমানে ভারতের বৃহত্তম সড়ক নির্মাণ প্রকল্প।এই প্রকল্পের অধীনে শ্রীনগর, কন্যাকুমারী, পোরবন্দর এবং সিলচরের চারটি শহর চার-লেন এবং ছয়-লেন মহাসড়কের দ্বারা সংযুক্ত হবে।পূর্ব-পশ্চিম ও উত্তর-দক্ষিণের করিডোর মোট দৈর্ঘ্য ৭,৩০০ কিলোমিটার, যার মধ্যে ৬,৩৭৫ কিমি চার-রাস্তার রাস্তা ৩১ মার্চ ২০১৫ সমাপ্তির মাধ্যমে সম্পন্ন হয় ।
একই পথ
পূর্ব-পশ্চিম ও উত্তর-দক্ষিণের করিডর একে অপরকে ঝাঁসি শহর অতিক্রম করে, পূর্ব-পশ্চিম ও উত্তর-দক্ষিণের করিডোর এবং স্বর্ণ চতুর্ভুজির মধ্যে নিম্নলিখিত জাতীয় মহাসড়ক একই হবে:
রুটের বর্ণনা
জাতীয় সড়ক ১ উরি থেকে বারামুলা, শ্রীনগর, সোনামার্গ, জোজি লা, দ্রাস, কার্গিল এবং লেহ পর্যন্ত যায়। রুটটি উচ্চ পর্বতের মধ্য দিয়ে যায় এবং বেশিরভাগ রাস্তা টি পাহাড়ের পাশে আটকে যায়। এনএইচ হল লাদাখ অঞ্চলের লাইফলাইন। একটি বিকল্প রুট, লেহ-মানালি হাইওয়ে, বিদ্যমান কিন্তু এটি এমনকি উচ্চতর পর্বত পাসের উপর আরোহণ করে। জাতীয় সড়ক ১ ভারত-পাকিস্তান সীমান্তের কাছে দিয়ে গেছে।
জয় বাংলা
thumb|জয় বাংলা জয় বাংলা একটি স্লোগান যা বাংলাদেশে ও ভারতের পশ্চিমবঙ্গ ও আসাম রাজ্যে ব্যবহৃত হয়। এটি বাংলাদেশের জাতীয় স্লোগান। ১৯২২ সালে কাজী নজরুল ইসলাম তার ভাঙার গান কাব্যে ‘পূর্ণ-অভিনন্দন’ কবিতায় সর্বপ্রথম "জয় বাঙলা" শব্দ যুগল ব্যবহার করেন। নজ্রুলের কাব্যে উৎপত্তির পর কালক্রমে এটি স্লোগানে পরিণত হয়। ১৯৭১ সালে বাংলাদেশের মুক্তিযুদ্ধের সময় এই স্লোগান জনগণকে তাদের মুক্তিসংগ্রামে প্রবলভাবে প্রেরণা যুগিয়েছিল। ভারতের বাঙালি অধ্যুষিত পশ্চিমবঙ্গ, ত্রিপুরা, বরাক উপত্যকার লোকেরাও বাঙালির ঐক্য বোঝাতে এর ব্যবহার করে থাকে। এর আগে বাঙালি কখনো এত তীব্র, সংহত ও তাৎপর্যপূর্ণ স্লোগান দেয় নি, যাতে একটি পদেই প্রকাশ পেয়েছে রাজনীতি, সংস্কৃতি, দেশ, ভাষার সৌন্দর্য ও জাতীয় আবেগ। জয় বাংলা স্লোগান ছিল মুক্তিযুদ্ধকালীন বাঙালির প্রেরণার উৎস। সফল অপারেশন শেষে বা যুদ্ধ জয়ের পর অবধারিত ভাবে মুক্তিযোদ্ধারা চিৎকার করে "জয় বাংলা" স্লোগান দিয়ে জয় উদ্‌যাপন করত।
উদ্ভব
জয় বাংলার উৎপত্তি সম্বন্ধে জানা যায় যে, ব্রিটিশবিরোধী আন্দোলনের নেতা ছিলেন মাদারীপুরের স্কুল শিক্ষক পূর্ণচন্দ্র দাস। ব্রিটিশবিরোধী আন্দোলন এর জন্য জেল-জুলুম-নির্যাতনের শিকার হন তিনি। তার আত্মত্যাগ, তার স্বজাত্যবোধে মুগ্ধ হয়ে পূর্ণচন্দ্র দাস মহাশয়ের কারামুক্তি উপলক্ষে কালিপদ রায়চৌধুরীর অনুরোধে কবি নজরুল রচনা করেন ভাঙার গান কাব্যগ্রন্থের ‘পূর্ণ-অভিনন্দন’ (১৯২২) কবিতাটি। এই কবিতায় কাজী নজরুল ইসলাম প্রথম ‘জয় বাংলা’ শব্দটি ব্যবহার করেন।  তার রচিত ‘বাঙালির বাঙলা’ প্রবন্ধেও জয় বাংলা পাওয়া যায়। নিচে ‘পূর্ণ-অভিনন্দন’ কাব্য থেকে উদ্ধৃত হল: জয় বাঙলা”র পূর্ণচন্দ্র, জয় জয় আদি অন্তরীণ, জয় যুগে যুগে আসা সেনাপতি, জয় প্রাণ অন্তহীন।
একসূত্রে বলা হয়েছে যে ১৫ই সেপ্টেম্বর ১৯৬৯ সালে ঢাকা বিশ্ববিদ্যালয়ের মধুর ক্যান্টিনে শিক্ষা দিবস (১৭ মার্চ) যৌথভাবে পালনের জন্য কর্মসূচি প্রণয়নের সর্বদলীয় ছাত্র সংগ্রাম পরিষদ-এর আহুত সভায় তৎকালীন রাষ্ট্রবিজ্ঞান বিভাগের দ্বিতীয় বর্ষের ছাত্র আফতাব আহমেদ ও চিশতী হেলালুর রহমান "জয় বাংলা" স্লোগানটি সর্বপ্রথম উচ্চারণ করেন। তবে ১৯ জানুয়ারি ১৯৭০-এ ঢাকা শহরের পল্টনের এক জনসভায় ছাত্রনেতা সিরাজুল আলম খান তার ভাষণে সর্বপ্রথম "জয় বাংলা" স্লোগানটি উচ্চারণ করেছিলেন বলে প্রচলিত আছে। বঙ্গবন্ধু শেখ মুজিবুর রহমান নিজে প্রথম "জয় বাংলা" স্লোগানটি উচ্চারণ করেন ৭ মার্চ ১৯৭১-এ ঢাকার রেসকোর্স ময়দানের বিশাল জনসভার ভাষণে।
এই স্লোগান-এর উৎপত্তি সম্পর্কে আর একটি তথ্য পাওয়া যায় তা হল, কাজী নজরুল ইসলামের সম্পাদনায় প্রকাশিত নবপর্যায় (১৯৪০) নবযুগ পত্রিকার ৩রা বৈশাখ ১৩৪৯ বঙ্গাব্দ (১৯৪২) সংখ্যায় ‘বাঙালির বাঙলা’ নামে প্রকাশিত প্রবন্ধে তিনি (কাজী নজরুল ইসলাম) বলেন: ‘বাঙালিকে, বাঙালির ছেলেমেয়েকে ছেলেবেলা থেকে শুধু এই এক মন্ত্র শেখাও; এই পবিত্র বাংলাদেশ বাঙালির-আমাদের। দিয়া ‘প্রহারেণ ধনঞ্জয়’ তাড়াব আমরা করি না ভয় যত পরদেশী দস্যু ডাকাত রামাদের গামা’দের বাঙলা বাঙালির হোক। বাঙালির জয় হোক। বাঙালির জয় হোক।’
১৯৪২ সালে বঙ্গবন্ধু কলকাতায় ছিলেন, নবযুগ পত্রিকার সেই উদ্দীপ্ত প্রবন্ধ তাকে তখন বা পরে উজ্জীবিত করে থাকতে পারে।
আওয়ামী লীগ নেতা শেখ মুজিবুর রহমান ৭ মার্চ ১৯৭১ তারিখে প্রদত্ত তার বিখ্যাত সাতই মার্চের ভাষণ সমাপ্ত করেছিলেন "জয় বাংলা" উচ্চারণ করে। এই ভাষণের পর থেকে এটি সাধারণ মানুষের কাছে জনপ্রিয়তা লাভ করতে শুরু করে। এর কাছাকাছি শব্দ ছিল ফার্সি "জিন্দাবাদ"। তৎকালীন বর্ষীয়ান জননেতা মাওলানা ভাসানী ১৯৭১-এর শুরু থেকে "স্বাধীন বাংলা জিন্দাবাদ", "আযাদ বাংলা জিন্দাবাদ" প্রভৃতি স্লোগান ব্যবহার করতেন। ১৯৭১-এর মার্চ থেকে জনসভা, মিছিলে এবং প্রচারণায় "জয় বাংলা" স্লোগানটি ব্যবহৃত হতে থাকে। ২৭ মার্চ ১৯৭১ সালে মেজর জিয়াউর রহমান অস্থায়ী কালুর ঘাট বেতার কেন্দ্র থেকে যে স্বাধীনতার ঘোষণাপত্র পাঠ করেছিলেন তার শেষেও তিনি "জয় বাংলা" উচ্চারণ করেন। মুক্তিযুদ্ধ শুরু হওয়ার পর স্বাধীন বাংলা বেতার কেন্দ্র থেকে বিভিন্ন সময় "জয় বাংলা" ব্যবহার করা হতো। এই বেতার কেন্দ্রের স্বাক্ষরসঙ্গীত ছিল জয় বাংলা, বাংলার জয়। স্বাধীন বাংলা বেতার কেন্দ্র থেকে ১১ এপ্রিল ১৯৭১ তারিখে প্রচারিত প্রধানমন্ত্রী তাজউদ্দিন আহ্‌মদের প্রথম বেতার ভাষণটি শেষ হয়েছিল‍ "জয় বাংলা, জয় স্বাধীন বাংলাদেশ‍" স্লোগান দিয়ে। আজও স্লোগানটি সমান ভাবে রাজনৈতিক স্লোগান হিসাবে ব্যবহার হয় ৷
বাংলাদেশের জাতীয় স্লোগান ঘোষণা
২০২০ সালের ১০ মার্চ জয় বাংলা স্লোগানকে বাংলাদেশের জাতীয় স্লোগান হিসেবে গ্রহণের জন্য হাইকোর্ট রায় প্রদান করেন। বাংলাদেশ হাইকোর্টের বিচারপতি নাজমুল আহাসান ও বিচারপতি কামরুল কাদেরের সমন্বয়ে গঠিত হাইকোর্ট বেঞ্চ এই রায় দেন।
জয় বাংলা কে জাতীয় স্লোগান ঘোষণার পর জাতীয় দিবসগুলোতে উপযুক্ত ক্ষেত্রে সাংবিধানিক পদাধিকারী ও রাষ্ট্রীয় সকল কর্মকর্তা সরকারি অনুষ্ঠানে বক্তব্য শেষে ‘জয় বাংলা’ স্লোগান যাতে উচ্চারণ এবং সারাদেশের সকল শিক্ষাপ্রতিষ্ঠানে প্রাত্যহিক সমাবেশ শেষে শিক্ষক-শিক্ষার্থীগণ যাতে ‘জয় বাংলা’ স্লোগান উচ্চারণ করেন সেই আদেশ প্রদান এবং তা আগামী তিন মাসের মধ্যে কার্যকর করার নির্দেশ দেওয়া হয়।
উল্লেখ্য, জয় বাংলা কে জাতীয় স্লোগান হিসেবে ঘোষণা প্রদান চেয়ে ২০১৭ সালে সুপ্রিম কোর্টের আইনজীবী ড. বশির আহমেদ হাইকোর্টে রিট করেন। ২০২২ সালের ২০ ফেব্রুয়ারি মন্ত্রিসভার বৈঠকে জয় বাংলাকে জাতীয় স্লোগান করার সিদ্ধান্ত গৃহীত হয়। ২ মার্চ ২০২২ জয় বাংলাকে জাতীয় স্লোগান ঘোষণা করে মন্ত্রিপরিষদ বিভাগ প্রজ্ঞাপন জারি করে। এতে বলা হয়:
বাংলাদেশে
"জয় বাংলা" হল বাংলাদেশ আওয়ামী লীগের আনুষ্ঠানিক স্লোগান। কোন বক্তৃতা ও বার্তা শেষে দলটির সদস্যরা বাংলাদেশ ও বঙ্গবন্ধু শেখ মুজিবুর রহমানের প্রতি প্রেম দেখাতে "জয় বাংলা, জয় বঙ্গবন্ধু" শব্দবন্ধটি ব্যবহার করেন।
ভারতে
পশ্চিমবঙ্গে ২০১৮ সালের জানুয়ারি মাসে প্রথমবারের জন্য ভারতে বাঙালির জাতীয় সংগঠন "বাংলা পক্ষ" জয় বাংলা স্লোগান দেয়।
২০২১ সালে পশ্চিমবঙ্গ বিধানসভা নির্বাচনে, বিজেপির স্লোগান জয় শ্রীরাম স্লোগানের বিকল্প হিসাবে তৃণমূল কংগ্রেস জয় বাংলা স্লোগানটি ব্যবহার শুরু করে। নির্বাচনে বিজয়ের পর তিনি এই স্লোগান জয়ে সাহায্য করেছে বলে কৃতিত্বও দেন।
জনপ্রিয় মাধ্যমে
১৯৭০ সালে জয় বাংলা নামে একটি চলচ্চিত্রটি নির্মিত হয়। এর পরিচালক ছিলেন ফখরুল আলম, কাহিনি ও সংলাপ রচয়িতা মাহবুব তালুকদার, সংগীত পরিচালক আনোয়ার পারভেজ, প্রযোজক মোহাম্মদ আবুল খায়ের। পরিবেশক ছিলেন চিত্রকল্প প্রোডাকশনের ব্যানারে সালাউদ্দীন। চলচ্চিত্রটি ১৯৭০ সালের শেষ ভাগে পাকিস্তান সরকার নিষিদ্ধ ঘোষণা করে। এই চলচ্চিত্রের জয় বাংলা, বাংলার জয় গানটি মুক্তিযুদ্ধের সময় দেশবাসীকে উদ্বুদ্ধ করে। বাংলাদেশ স্বাধীন হওয়ার পর চলচ্চিত্রটি মুক্তি পায়।
বড়লেখা থানা
বড়লেখা থানা বাংলাদেশের মৌলভীবাজার জেলার অন্তর্গত বড়লেখা উপজেলার একটি থানা।
প্রতিষ্ঠাকাল
১৯৪০ সালের ২৮ মে বড়লেখা থানা প্রতিষ্ঠিত হয়।
প্রশাসনিক এলাকাসমূহ
বড়লেখা উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম বড়লেখা থানার আওতাধীন।
চঞ্চু
চঞ্চু বা ঠোট হচ্ছে পাখিদের মুখের বাহ্যিক শারীরিক গঠন যেটা তারা খাবার খাওয়া, সাজানো গোছানো, বস্তু নড়াচড়া করানো, শিকার করা, লড়াই, খাদ্য খোঁজা, প্রজনন এবং বাচ্চাদের খাওয়ানোর জন্য ব্যবহার করে। চঞ্চু দ্বারা শুধুমাত্র পাখির ঠোঁট ছাড়াও আরো কিছু পাখি প্রজাতি, কচ্ছপ, ডাইনোসর, সেফালোকর্ডাটা পর্বের প্রাণী, মাছ ইত্যাদির মুখের অংশ বিশেষকে বোঝায়। বিলুপ্তপ্রায় প্রজাতি যেমন প্লাটিপাস, লিমুলাস ইত্যাদির মুখের অংশকেও চঞ্চু বলা হয়।
যদিও ঠোঁটগুলো আকার, আকৃতি, রঙ এবং গঠনবিন্যাসে উল্লেখযোগ্যভাবে পরিবর্তিত হয়, তারা একই অনুরূপ অন্তর্নিহিত কাঠামোতে গঠিত। দুইটি অস্থিময় অভিক্ষেপ এপিডার্মিসের একটি পাতলা কেরাটিনাইজড স্তর দিয়ে আচ্ছাদিত যেটি উপরের ও নিম্ন চোয়াল-র্যামফোথেকা নামে পরিচিত। অধিকাংশ প্রজাতিতে নেয়ার নামে পরিচিত দুটি গর্ত শ্বাসযন্ত্রে ভুমিকা রাখে।
ব্যুৎপত্তিগত অর্থ
চঞ্চু শব্দটি বিশেষ্য পদ। অর্থ পাখির ঠোট। ধ্বনিতত্বমতে /চঞ্চ্‌+উ/। চ বর্গের অন্তর্ভুক্ত চ বর্ণ এবং ঞ বর্ণ দ্বারা চঞ্চু শব্দটি গঠিত। চঞ্চু = চ+ঞ+্+চ+উ ব্যাকরণ মতে।
চোয়াল
উপরের চোয়ালটি একটি তিন-কাঁটাওয়ালা হাড় দ্বারা গঠিত যাকে আন্তঃচোয়াল বলা হয়। এই হাড়ের উপরের কাঁটা কপালের মধ্যে সংযুক্ত হয়, যেখানে দুটি নিম্ন কাঁটা খুলিগুলোর পাশে সংযুক্ত। উপরের উপরের চোয়ালের ভিতর অনুনাসা হাড়ের একটি পাতলা শীট সম্মুখ অনুনাসা কব্জাতে কঙ্কালের সঙ্গে সংযুক্ত হয়, যা উপরের চোয়ালের এর চলনক্ষমতা দেয়, এটি উপরে এবং নিচে নিচে সরাতে সাহায্য করে। মুখ থেকে দেখা উপরের চোয়ালের নিন্মাংশ বা উপরাংশ যা কাঠামোতে ব্যাপকভাবে পৃথক হয়। এখানে, ভোমার হলো বড় এবং একটি অবস্থার মধ্যে প্রিম্যাক্সিলা এবং ম্যাক্সিলোপ্রোপাল্যাটাইন হাড় সঙ্গে সংযোগ স্থাপন করে যা "প্যালিওগন্যাথাস তালু" হিসেবে আখ্যায়িত। অন্য সকল পাখিদের একটি সংকীর্ণ কাঁটাকৃতির ভোমার আছে যে অন্যান্য হাড়ের সঙ্গে সংযোগ হয়না এবং এটাকে নিওগন্যাথাস বলা হয়। এই হাড়ের আকার পাখি পরিবার জুড়ে পরিবর্তিত হয়।
নিচের চোয়াল একটি হাড় দ্বারা যুক্ত থাকে যেটি অধঃ ম্যাক্সিলারি হাড়-(একটি যৌগিক হাড় যা দুটি স্বতন্ত্র শক্তিশালী হাড়ে গঠিত) হিসেবে পরিচিত। এই শক্তিশালী ফলক বা চোয়ালের শাখা ইউ আকৃতির অথবা ভি আকৃতির হতে পারে যা মিলিত ভাবে সংযুক্ত হয় (সংযোগের প্রকৃত অবস্থান প্রজাতি ভেদে পার্থক্য হয়) কিন্তু আলাদাভাবে পৃথক হয়, যা মাথার হাড়ের দিকে উভয় পাশে সংযুক্ত হয়। চোয়ালের পেশি চঞ্চু বন্ধ করতে সাহায্য করে যা নিচের চোয়ালের এবং পাখির কঙ্কালের নিকটবর্তি অঞ্চলে যুক্ত হয়। নিন্ম চোয়ালকে অবনমিত করে যে পেশি তা সাধারণত দুর্বল হয়, কিছু পাখিদের ক্ষেত্রে ব্যাতিক্রম হয় যেমন স্টারলিং এবং বিলুপ্ত হুইয়া, যাদের উন্নত ডাইগ্যাস্ট্রিক পেশি রয়েছে যা প্রস্ফুটনে খোজাঁর কাজে সাহায্য করে।  অধিকাংশ পাখিদের এই পেশিগুলো অনুরূপ স্তন্যপায়ীদের চোয়ালের পেশির তুলনায় ছোট হয়।
হাম্ফোথেকা
ঠোঁটের বাইরের পৃষ্ঠে কেরাটিনের একটি পাতলা শৃঙ্গাকার খাপ রয়েছে যা হাম্ফোথেকা নামে পরিচিত, যা দুইভাগে বিভক্ত হতে পারে ; উপরের চোয়ালের রাইনোথেকা এবং নিচের চোয়ালের ন্যাথোথেকা  এই আচ্ছাদনটি পাখির এপিডার্মিসের ম্যালপিজিয়ান স্তর থেকে উত্থাপিত হয যা প্রতিটা চোয়ালের ফলক থেকে বৃদ্ধি পায় । র্যামফোথেকা এবং ডার্মিসের গভীর স্তরের মধ্যে একটি ভাস্কুলার স্তর রয়েছে যা চঞ্চুর হাড়ের পেরিঅস্টিয়ামের সাথে সরাসরি সংযুক্ত থাকে। কিছু প্রজাতির পাখির মধ্যে র্যাম্ফোথেকা ক্রমাগতভাবে বৃদ্ধি পায়, এবং ঋতুভেদে বিভিন্ন রঙের হয়। কিছু দীর্ঘ চঞ্চু বিশিষ্ট পাখির ক্ষেত্রে, র্যাম্ফোথেকার অংশ প্রতি বছর প্রজনন ঋতুর পরে আচ্ছাদিত হয়, কিছু বৃহদাকার জলচর পক্ষীদের ঠোঁটের একটি অংশকে "শৃঙ্গ শিং" বলা হয় যা প্রজনন ঋতুর মধ্যে বিকাশ ঘটে।
যদিও বেশিরভাগ পাখি প্রজাতির গোত্রের একটি একক র্যাম্ফোথেকা রয়েছে, যেমন অ্যালবাট্রস এবং এমু, এদের যৌগিক র্যামফোথেকা রয়েছে যা কয়েকটি খন্ড দ্বারা আলাদা এবং পাতলা কেরাটিনময় খাঁজে গঠিত। গবেষণায় দেখানো হয়েছে যে এটা র্যাম্ফোথেকার আদিম অবস্থা ছিল এবং বিবর্তনের মাধ্যমে ধীরে ধীরে ক্ষয় হয়ে আধুনিক র্যাম্ফোথেকা তৈরী হয়েছে।
টোমিয়া
টমিয়া (একবচন টমিয়াম) দুটি চোয়ালের কাটা প্রান্ত। অধিকাংশ পাখির মধ্যে, এই পরিসীমা বৃত্তাকার সামান্য ধারালো থাকে, কিন্তু কিছু প্রজাতি কাঠামোগত পরিবর্তনগুলো যা তাদের সাধারণ খাদ্য উত্সগুলো আরও ভালভাবে পরিচালনা করতে সাহায্য করে। উদাহরণস্বরূপ, গ্রামীণ (বীজ-খাওয়ানো) পাখির টমিয়া ঢালু, যা পাখিকে বীজ এর বাইরের স্তর টুকরো করতে সাহায্য করে। বেশিরভাগ বাজপাখির উপরে চোয়ালের সাথে একটি ধারালো অভিক্ষেপ এবং নিচের চোয়ালের সাথে সংশ্লিষ্ট খাঁজ রয়েছে। তারা এই "দাঁত" ব্যবহার করে তাদের শিকারদের মেরুদন্ডের ভার্টিব্রা আলাদা করতে বা পোকামাকড়কে খন্ডিত করতে। কিছু চিল এবং চিল জাতীয় পাখি মূলত পোকামাকড় বা টিকটিকি শিকার করে, এতে এক বা একাধিক ধারালো অভিক্ষেপ আছে। কিছু মাছ-ভক্ষক প্রজাতি, যেমন, মার্জেন্সার, তাদের টমিয়া বরাবর করাতসদৃশ দাঁত রয়েছে, যা তাদের ফাঁদে শিকার রাখতে সাহায্য করে। প্রায় ৩০ টি গোত্রের পাখি তাদের সম্পূর্ণ দৈর্ঘ্যের সাথে খুব ছোট শক্ত গুচ্ছের সঙ্গে রেখাযুক্ত আছে। এই প্রজাতির বেশিরভাগই শক্ত-আবরনের শিকার বা শামুক ভোজনকারী, এবং ব্রাশের মত ফলকগুলো চোয়ালের মধ্যে ঘর্ষণ বৃদ্ধি করতে সাহায্য করতে পারে, যার ফলে পাখি দীর্ঘস্থায়ী শক্ত আবরন ধরে রাখার ক্ষমতা অর্জন করে। সব হামিংবার্ড প্রজাতির ২৩% এর ঠোঁট কার্যকরীভাবে পোকা শিকার বা সমজাতীয় কাজ সম্পন্ন করতে পারে। এটি ছোট ঠোঁট বিশিষ্ট হামিংবার্ডের ক্ষেত্রে ফুলের মধু সংগ্রাহক হিসাবে কাজ করতে পারে, এবং কার্যকরভাবে দীর্ঘ বা মোম ফুল কাটায় সহায়তা করে। কিছু ক্ষেত্রে, একটি পাখির টমিয়ার রঙ প্রজাতিভেদে পার্থক্য করতে সাহায্য করে। উদাহরণস্বরূপ, তুষার হাঁসের, কালো টমিয়ার সঙ্গে একটি লালচে গোলাপি ঠোঁট আছে।
কালমেন
কালমেন হচ্ছে উপরের চোয়ালের ডরসাল রিজ। পক্ষীবিজ্ঞানী এলিয়ট কয়েজ দ্বারা উপমিত যে রিজ লাইন যেটি "ঠোঁটের সর্বোচ্চ দৈর্ঘ্যের মধ্য লাইন" এবং পয়েন্ট থেকে বিস্তৃত হয় যেখানে কপাল থেকে উপরের চোয়ালের পালক উত্থিত হয়। কালমেন বরাবর ঠোঁটের দৈর্ঘ্য হলো নিয়মিতভাবে পরিমাপ যা পাখির আওয়াজ দ্বারা প্রস্তুত হয়। এবং এটা সাধারণত খাদ্যগ্রহণ গবেষণায় ব্যবহার হয়। এমন কয়েকটি আদর্শ পরিমাপ রয়েছে, যা ঠোঁটের প্রান্ত থেকে শুরু হয়ে কপালের পালক পর্যন্ত, ঠোঁটের প্রান্ত থেকে নাকের কাছ পর্যন্ত, ঠোঁটের প্রান্ত থেকে কঙ্কাল পর্যন্ত অথবা ঠোঁটের প্রান্ত থেকে সিরি (হিংস্র পাখি বা প্যাঁচার ক্ষেত্রে) পর্যন্ত এবং পৃথিবীর বিভিন্ন অঞ্চলের বিজ্ঞানীরা সাধারণত একটি পদ্ধতিতে অন্য একটি পদ্ধতির সাহায্য নেয়। সব ক্ষেত্রে, এই পরিমাপটি হচ্ছে ক্যালিপারদের থেকে নেওয়া কোন বক্ররেখা উপেক্ষা করে বিন্দু থেকে বিন্দুতে জ্যা এর মাপ।
কালমেন এর আকৃতি বা রঙ ক্ষেত্রবিশেষে পাখি শনাক্তকরণে সাহায্য করে। উদাহরণস্বরূপ, টিয়াপাখির ঠোঁটের কালমেন দৃঢ়ভাবে বাঁকা হয়, যেখানে অনুরূপ তুলনায় লাল পাখির ঠোঁট আরো বেশি বাঁকানো হয়। একটি কবিতার সাধারণ কুলের সবুজ, সব একইভাবে pulled jaelvile হলুদ-বিল লোহন টিপ জন্য প্যালেঞ্জ।
গনি
গনি হচ্ছে দুটি ছদ্মবেশী প্লেটের জাংশন দ্বারা নির্মিত নিম্ন চোয়ালের ভেন্ট্রাল রিজ। সেই জংশনের নিকটবর্তী প্রান্তে যেখানে দুটি পৃথক প্লেটগুলো গনিডিল কোণ বা গনিডিল সম্প্রসারণ হিসাবে পরিচিত। কিছু গল প্রজাতির মধ্যে, প্লেটগুলো সামান্য প্রসারিত থাকে, একটি লক্ষণীয় স্ফীতি তৈরি করে; গনিডিল কোণের আকার এবং আকৃতি একই ধরনের প্রজাতির মধ্যে শনাক্তকরণের জন্য ব্যবহৃত হতে পারে। অনেক প্রাপ্তবয়স্ক বড় প্রজাতির গলের গনিডিল সম্প্রসারণের কাছাকাছি একটি লালচে বা কমলাটে গনিডিল অঞ্চল আছে। এই অঞ্চল গুলো শাবক গলদের ভিক্ষা আচরণ নিয়ন্ত্রণ করে। তাদের পিতামাতার ঠোঁটের চূড়ার অঞ্চল হতে বাচ্চা শাবক খাদ্য গ্রহণ করে।
কমিজার
এর ব্যবহারের উপর নির্ভর করে কমিজার উপরের এবং নিচের চোয়ালের সন্ধি নির্দেশ করে, বা বিকল্পভাবে, মুখের কোণ থেকে ঠোঁটের অগ্রভাগ পর্যন্ত বন্ধ চোয়ালের পূর্ণ-দৈর্ঘ্যের অবস্থান নির্দেশ করে।
মুখগহ্বর
পাখি শারীরতত্বে, মুখগহ্বর হলো একটি পাখির খোলা মুখের অভ্যন্তর, এবং মুখগহ্বর ফ্লেন্জ হলো এমন অঞ্চল যেখানে ঠোঁটে দুটি চোয়াল এর তল একসঙ্গে সংযুক্ত হয়। মুখগহ্বরের প্রস্থ খাদ্য পছন্দের একটি কারণ হতে পারে।
তরুন পাখিগুলোর মুখগহ্বরগুলো প্রায়ই উজ্জ্বল রঙিন হয়, কখনও কখনও বিপরীত অঞ্চল বা অন্যান্য নিদর্শন, এবং এইগুলো তাদের স্বাস্থ্য, যোগ্যতা এবং প্রতিযোগিতামূলক ক্ষমতাগুলোর একটি ইঙ্গিত বলে মনে করা হয়। এইগুলোর উপর ভিত্তি করে, বাবা-মা সিদ্ধান্ত নেয় কীভাবে বাচ্চাদের মধ্যে খাদ্য সরবরাহ করবে। কিছু প্রজাতি, বিশেষ করে ভিডিডা এবং এস্ট্রিডিডা গোত্রের মধ্যে, মুখগহ্বর টিউবার্কল বা প্যাপিল্লা নামে পরিচিত মুখগহ্বর উপর উজ্জ্বল অঞ্চল আছে। এই ক্ষুদ্র স্ফীতিসংক্রান্ত অঞ্চল সুস্পষ্ট এমনকি কম আলোতেও। আট প্রজাতির প্যাসারিন পাখির ছানার মুখগহ্বর পরীক্ষা করে দেখা গেছে যে অতিবেগুনী মধ্যে এটি সুস্পষ্ট (মানুষের কাছে দৃশ্যমান নয় কিন্তু পাখির কাছে দৃশ্যমান)। তবে বাবা-মায়েরা শুধুমাত্র মুখগহ্বর এর রঙ নির্ধারণেই নির্ভর করে না, তাদের সিদ্ধান্তের প্রভাব ফেলে এমন অন্যান্য কারণগুলো অজানা। মুখগহ্বর এর লাল রঙ খাওয়ানো প্ররোচিত করার জন্য ব্যবহৃত হয় তা বিভিন্ন পরীক্ষায় দেখানো হয়েছে।
জন্মের সময়, বাচ্চার মুখগহ্বর অংশটি মাংসপূর্ণ থাকে। এটি বৃদ্ধি পেয়ে একটি নির্দিষ্ট পাখির তরুণ হওয়া চিহ্নিত করে।
নেয়ার
বেশিরভাগ প্রজাতির পাখির ঠোঁটের কোন এক জায়গায় বাহ্যিক 'নেয়ার' অবস্থিত। নেয়ার দুটি বৃত্তাকার ডিম্বাকৃতি বা চক্রের মত আকৃতির গর্ত,- যা নাসাগহ্বর় এবং এইভাবে শ্বাসযন্ত্রের সিস্টেমে বিস্তৃত। অধিকাংশ পাখি প্রজাতির মধ্যে, নেয়ারগুলো উপরের চোয়ালের এর তৃতীয় অংশে অবস্থিত। কিউই এ উল্লেখযোগ্য ব্যতিক্রম লক্ষণীয়; তাদের নেয়ার তাদের ঠোঁটের চুড়ায় অবস্থিত।
মুষ্টিমেয় প্রজাতির কোনও বাহ্যিক নেয়ার নেই। সহকারী এবং প্রহরীদের ছানা হিসাবে আধ্যাত্মিক বাহ্যিক নেয়ার রয়েছে তবে পাখিদের শত্রু তৈরী হওয়ার পরেই এগুলি বন্ধ হয়ে যায়;  এই প্রজাতির প্রাপ্তবয়স্করা (এবং সকল বয়সের বড় একধরনের সামুদ্রিক পাখি এবং একজাতীয় সামুদ্রিক হাঁস, যার মধ্যে বাহ্যিক নাকের অভাবও রয়েছে) তাদের মুখ দিয়ে শ্বাস নেয়।  সাধারণত হাড় বা কারটিলেজ দিয়ে তৈরি একটি সেপটাম থাকে যা দুটি নেয়ারকে পৃথক করে, তবে কিছু গোত্রের (গল, ক্রেন এবং নিউ ওয়ার্ল্ড শকুনিসহ) সেপটামটি অনুপস্থিত  যদিও বেশিরভাগ প্রজাতির মধ্যে এই নেয়ারগুলি অনাচ্ছাদিত হয়, তবে তারা কয়েকটি গোত্রের পাখির পালক দ্বারা আবৃত থাকে, যার মধ্যে গ্রুয়েজ এবং পিটারমিগান, কাক এবং কিছু কাঠঠোকড়া রয়েছে।  পিটারমিগানের নাকের উপরের পালকগুলি শ্বাসপ্রশ্বাসে বাতাসকে গরম করতে সহায়তা করে যেখানে কাঠঠোকড়ার নেয়ারের উপরের অংশগুলি কাঠের কণাকে তার অনুনাসিক আবরণগুলি আটকে রাখতে সহায়তা করে।
পাখির গোত্রের প্রজাতি প্রসেলারিফোর্মগুলিতে নাকের দ্বিত্ব নলগুলিতে আবদ্ধ থাকে যা উপরে বা উপরের চোয়ালের পাশে স্থাপিত থাকে। এই প্রজাতিগুলিতে বৃহদাকার সামুদ্রিক পক্ষিবিশেষ, ক্ষুদ্র সামুদ্রিক পক্ষিবিশেষ, ডুবুরি পক্ষিবিশেষ, ঝড়ের সময়কার পক্ষিবিশেষ, ফুলমার্স এবং শেয়ারওয়াটারস অন্তর্ভুক্ত রয়েছে, যারা ব্যাপকভাবে "টিউবেনোসেস" নামে পরিচিত। ফ্যালকন সহ বেশ কয়েকটি প্রজাতির একটি ছোট হাড়ের ন্যায় টিউবার্কল রয়েছে যা তাদের নেয়ার থেকে উদ্ভূত হয়।  এই টিউবার্কলের কাজ অজানা।  কিছু বিজ্ঞানী পরামর্শ দিয়েছেন যে এটি উচ্চ গতিতে ডুব দেয়ার সময় বাতাসকে ধীরে ধীরে প্রবাহিত করতে (এবং এভাবে পাখিটিকে তার শ্বাসযন্ত্রের ক্ষতি না করে শ্বাস অব্যাহত রাখতে দেয়) বা উচ্চ গতিতে ডুব দেয়ার সময় কাজ করতে পারে, তবে এই তত্ত্বটি পরীক্ষামূলকভাবে প্রমাণিত হয়নি।  উচ্চ গতিতে ওড়ে এমন সব প্রজাতির এই জাতীয় টিউবার্কল থাকে না, আবার কিছু প্রজাতি যা কম গতিতে উড়ে যায় তাদের থাকতে পারে।
অপারকুলাম
কিছু কিছু পাখির নেয়ার একটি অপারকুলাম (বহুবচনে অপারকুলা) দ্বারা আবৃত থাকে যা ঝিল্লিময়, শৃঙ্গাকার মাংস ছিলকাচ্ছাদিত। পানিতে ডুব দেয়া পাখির অপারকুলাম অনুনাসিক গহ্বর থেকে পানি রাখে; যখন পাখি ডুব দেয়, পানির চাপে অপারকুলাম বন্ধ হয়ে যায়। কিছু প্রজাতি যারা ফুল থেকে খাদ্য সংগ্রহ করে তাদের অপারকুলাম অনুনাসিক অনুচ্ছেদে চলাচল করতে সাহায্য করে, যেখানে দুটি প্রজাতির অপারকুলাম ধুলো পরিষ্কারে সাহায্য করে। বাসা বেঁধে থাকা ফ্রগমাথগুলির নেয়ারগুলি খুব বড় গম্বুজ আকারের অপারকুলা দিয়ে আচ্ছাদিত, যা জলীয় বাষ্পের দ্রুত বাষ্পীভবন হ্রাস করতে সহায়তা করে এবং নাকের মধ্যেও ঘনত্ব বাড়িয়ে তুলতে সহায়তা করতে পারে - উভয় সংকটপূর্ণ কাজ, যেহেতু কাখির ছানাগুলো শুধুমাত্র তরল পান করে তাদের বাবা-মা তাদের খাবার সংগ্রহ করে দেয়। এই অপারকুলা পাখির বয়স হিসাবে সঙ্কুচিত হয়, প্রাপ্তবয়সে পৌঁছানোর পরে পুরোপুরি অদৃশ্য হয়ে যায়  কবুতরে, অপারকুলাম একটি নরম ফোলা ভরে বিবর্তিত হয়েছে যা ঠোঁটের গোড়ায় নিকটে নেয়ারের উপরে স্থাপিত; যদিও এটি কখনও কখনও সিরি হিসাবে উল্লেখ করা হয়, এটি একটি আলাদা কাঠামো। টেপাকুলো একমাত্র পাখি যারা তাদের অপারকুলা স্থানান্তর করতে সক্ষম।
রোজেট
কিছু প্রজাতি যেমন, দীর্ঘচঞ্চুবিশিষ্ট সামুদ্রিক পক্ষির,ঠোঁটের কোণে একটি মাংসপূর্ন রোজেট আছে, কখনও কখনও একে "গ্যাপ রোজেট" বলা হয়, দীর্ঘচঞ্চুবিশিষ্ট সামুদ্রিক পক্ষিতে, এটি তার পালক প্রদর্শন অংশ হিসাবে উত্থিত হয়।
সিরি
একটি মুষ্টিমেয় গোত্রের পাখিদের-র্যাপটর, প্যাঁচা, স্কুয়া, টিয়া এবং টার্কি সহ- একটি লোমশ কাঠামো রয়েছে যাকে "সিরি" (ল্যাটিন cera থেকে অর্থ, "মোম") বা সেরোমা যা তাদের ঠোঁটের ভিত্তি অন্তর্ভুক্ত করে। এই কাঠামো সাধারণত নেয়ার অন্তর্ভুক্ত করে (ব্যতিক্রমঃ প্যাঁচা) যেখানে নেয়ার সিরির দূরবর্তী অবস্থিত। যদিও এটি কখনও কখনও টিয়াপাখির ক্ষেত্রে এটি পালকাবৃত হয়, সিরি সাধারণত নগ্ন এবং প্রায়ই উজ্জ্বল রঙিন।
নখ
অ্যানটিডা গোত্রের সমস্ত পাখির (পাতিহাঁস এবং রাজহাঁস) ঠোঁটের চূড়ার শক্ত, শৃঙ্গাকার টিস্যু দ্বারা গঠিত একটি প্লেটের তৈরী নখ আছে,। এই ঢাল-আকৃতির কাঠামোটি কখনও কখনও ঠোঁটের পুরো প্রস্থ আবৃত করে, প্রায়ই একটি হুক গঠন করার জন্য চূড়ায় অবস্থান করে। এটি পাখির প্রাথমিক খাদ্য উৎসের উপর নির্ভর করে বিভিন্ন উদ্দেশ্যে কাজ করে। অধিকাংশ প্রজাতি কাদা থেকে এবং উদ্ভিদ থেকে বীজ খনন করার জন্য তাদের নখ ব্যবহার করে, যেখানে ডুবুরি পাখিগুলো পাথর থেকে মলাস্কা প্রাণী সংগ্রহে নখ ব্যবহার করে। প্রমাণ রয়েছে যে, পাখির নখ বস্তু খন্ডন করতে সাহায্য করে; কিছু প্রজাতির প্রশস্ত নখ রয়েছে যা তাদের খাদ্য নিরাপদ করার জন্য দৃঢ় গতির ব্যবহৃত হয় যেমন ( একটি বড় ব্যাঙ সম্মুখের দিকে ধরা) । কিছু ধরনের মেকানোরিসেপ্টর, স্নায়ু কোষ যা চাপে সংবেদনশীল, কম্পন বা স্পর্শ নখের নিচে অবস্থিত।
নখের আকার বা রঙ কখনও কখনও অনুরূপ বিভিন্ন প্রজাতির বয়সের মধ্যে পার্থক্য করতে ব্যবহৃত হয়। উদাহরণস্বরূপ, বৃহত্তর স্কর্পের ক্ষুদ্র স্কর্পের চেয়ে বড় নখ আছে। তরুন "বাদামী রাজহাঁসের" কালো নখ রয়েছে, যেখানে বেশিরভাগ প্রাপ্তবয়স্কদের ফ্যাকাশে নখ আছে।